Xorijiy va mahalliy investorlarning investitsiya loyihalari tashqi infratuzilmasini yaratish xarajatlarini davlat tomonidan qoplab berish tartibi toʻgʻrisidagi nizomni tasdiqlash haqida
(resolution, 2025-03-03)

Soʻnggi yillarda Oʻzbekistonda tadbirkorlik faoliyatini amalga oshirishni yengillashtirish va ragʻbatlantirish maqsadida sohaga oid qator tartibotlar tanqidiy qayta koʻrib chiqilishi natijasida respublikada tadbirkorlik subyektlari va xususiy investorlar uchun keng imkoniyatlar yaratildi. Shu bilan birga, koronavirus global pandemiyasining salbiy oqibatlari natijasida jahon va mintaqaviy investitsiya bozorlarida raqobat kuchayib borayotganligi mamlakatda yana ham qulayroq investitsiya muhitini yaratish, ishlab chiqarishlarni modernizatsiya qilish, texnik va texnologik yangilash boʻyicha loyihalarni amalga oshirish uchun xorijiy va mahalliy investitsiyalar jalb etilishini ragʻbatlantirish borasida qoʻshimcha chora-tadbirlar qabul qilinishini taqozo etmoqda. Respublikadagi xorijiy va mahalliy investorlar tomonidan toʻgʻridan-toʻgʻri investitsiyalar ishtirokidagi loyihalarning tashqi muhandislik-kommunikatsiya tizimlarini qurish ishlarini amalga oshirish orqali korxonalarda qoʻshimcha qiymat zanjiri yaratilishini ragʻbatlantirish va aholi bandligini taʼminlash maqsadida Vazirlar Mahkamasi qaror qiladi: 1. Quyidagilar: b) Oʻzbekiston Respublikasi Prezidentining “Investitsiya loyihalarini tashqi infratuzilma bilan taʼminlash chora-tadbirlari toʻgʻrisida” 2021-yil 25-avgustdagi PQ-5233-son qaroriga muvofiq moliyalashtirish manbalari etib: kirish avtomobil yoʻllari, ichimlik suvi va oqova suv tarmoqlarini qurish, rekonstruksiya qilish va taʼmirlash ishlarining 90 foizi boʻyicha — Oʻzbekiston Respublikasi ijtimoiy va ishlab chiqarish infratuzilmasini rivojlantirish dasturi mablagʻlari, 10 foizi boʻyicha — Qoraqalpogʻiston Respublikasi budjeti, viloyatlar va Toshkent shahar mahalliy budjetining qoʻshimcha manbalari; elektr energiyasi va gaz tarmogʻini qurish, rekonstruksiya qilish va taʼmirlash ishlari boʻyicha — respublika budjeti mablagʻlari hisobidan taʼminotchi korxonalarga 5 foiz stavkada uch yil muddatda qaytarish sharti bilan ajratiladigan budjet ssudasi mablagʻlari; aloqa tarmoqlarini qurish, rekonstruksiya qilish va taʼmirlash ishlari boʻyicha — taʼminotchi korxonalar va tadbirkorlarning oʻz mablagʻlari belgilanganligi; v) Oʻzbekiston Respublikasi Prezidentining “Orolboʻyi mintaqasida tadbirkorlikni jadal rivojlantirishga oid qoʻshimcha chora-tadbirlar toʻgʻrisida” 2021-yil 23-noyabrdagi PF-25-son Farmoniga muvofiq: Qoraqalpogʻiston Respublikasi uchun zarur tashqi muhandislik-kommunikatsiya tarmoqlari bilan Davlat budjeti mablagʻlari hisobidan taʼminlanadigan investitsiya loyihalari qiymati kamida 50 milliard soʻm miqdorida belgilanganligi; bunda, ushbu tartib boʻyicha 50 milliard soʻmdan 200 milliard soʻmgacha boʻlgan investitsiya loyihalarining tashqi muhandislik-kommunikatsiya tarmoqlarini taʼminlash bilan bogʻliq xarajatlar ushbu loyihalar qiymatining 20 foizidan oshmasligi lozim ekanligi; g) Oʻzbekiston Respublikasi Prezidentining “Uy-joylar qurilishini va qurilish materiallari sanoatini qoʻllab-quvvatlashning qoʻshimcha chora-tadbirlari toʻgʻrisida” 2022-yil 21-fevraldagi PQ-139-son qaroriga muvofiq: Xorazm viloyati uchun zarur tashqi muhandislik-kommunikatsiya tarmoqlari bilan Davlat budjeti mablagʻlari hisobidan taʼminlanadigan investitsiya loyihalari qiymati kamida 50 milliard soʻm miqdorida belgilanganligi; bunda, ushbu tartibga koʻra qiymati 50 milliard soʻmdan 200 milliard soʻmgacha boʻlgan investitsiya loyihalarini tashqi muhandislik-kommunikatsiya tarmoqlari bilan taʼminlash xarajatlari ushbu loyihalar qiymatining 20 foizidan oshmasligi lozim ekanligi; d) Oʻzbekiston Respublikasi Prezidentining “Kambagʻallikni qisqartirishda tadbirkorlik subyektlari bilan oʻzaro manfaatli hamkorlik oʻrnatishga qaratilgan chora-tadbirlar toʻgʻrisida” 2023-yil 12-iyundagi PF-93-son Farmoniga muvofiq 51 ta va undan koʻp yangi ish oʻrinlari yaratadigan tadbirkorlik subyektlari 50 milliard soʻm va undan yuqori qiymatdagi loyihalarni amalga oshirganda, ularni zarur tashqi muhandislik-kommunikatsiya tarmoqlari bilan taʼminlash Davlat budjeti mablagʻlari hisobidan amalga oshirilishi belgilanganligi maʼlumot uchun qabul qilinsin. 2. Investitsiya loyihasining tashqi muhandislik-kommunikatsiya infratuzilmasi bilan taʼminlanishini iqtisodiy-moliyaviy samaradorligini baholash va uni amalga oshirishni maqsadga muvofiqligini belgilash hamda infratuzilma xarajatlari uchun talab etiladigan mablagʻlarning dastlabki hisob-kitoblarni amalga oshirish boʻyicha ishchi guruhining namunaviy tarkibi (keyingi oʻrinlarda — ishchi guruhlar) 1-ilovaga muvofiq tasdiqlansin. Quyidagilar ishchi guruhlarning asosiy vazifalari etib belgilansin: investitsiya loyihasi boʻyicha taqdim etilgan hujjatlarni koʻrib chiqish, investitsiya loyihasi joylashtiriladigan maydonda tashqi muhandislik-kommunikatsiya infratuzilmasi bilan taʼminlanishining iqtisodiy-moliyaviy samaradorligini baholash va uni amalga oshirishni maqsadga muvofiqligi boʻyicha tegishli (qanoatlantirish yoki rad etish) xulosa tayyorlash va Iqtisodiyot va moliya vazirligiga taqdim etish; ishlab chiqarish uchun yer maydonlarini tanlashda muhandislik-kommunikatsiya infratuzilmasi mavjud yoki oʻtkazish oson boʻlgan hamda markazlashgan tarmoqlarga ulanishda eng yaqin (markazlashgan tarmoqlar) optimal hududni tanlash; taʼminotchi korxonalar bilan birgalikda taqdim etilgan hujjatlar (investitsiya loyihasining texnik iqtisodiy asoslari (TIA) hamda zaruratga koʻra boshqa hujjatlar) asosida investitsiya loyihasining tashqi infratuzilma xarajatlari uchun talab etiladigan mablagʻlarini dastlabki hisob-kitoblarini amalga oshirish; investitsiya loyihasi qiymatining 50 foizi miqdorida qurilish-montaj ishlari bajarilganligini tasdiqlash hamda loyihani infratuzilma bilan taʼminlash ishlarini Ijtimoiy va ishlab chiqarish infratuzilmasini rivojlantirish dasturiga belgilangan tartibda kiritish yuzasidan takliflarni Iqtisodiyot va moliya vazirligiga taqdim etish. 3. Xorijiy va mahalliy investorlarning qiymati 200 milliard soʻmdan oshadigan investitsiya loyihalarini zarur tashqi muhandislik-kommunikatsiya tarmoqlari bilan taʼminlash tartibi toʻgʻrisidagi nizom 2-ilovaga muvofiq tasdiqlansin. 4. Belgilansinki: Iqtisodiyot va moliya vazirligining hududiy boshqarmalari ishchi guruhlarning ishchi organi hisoblanadi; investitsiya loyihasining ishlab chiqarish maydonigacha tashqi infratuzilmasini qurish va moliyalashtirish talabgorlar tomonidan investitsiya loyihasining kamida 50 foizi oʻzlashtirilgan taqdirda boshlanadi; ishchi guruhlar tomonidan investitsiya loyihalarini yangidan boshlash va maqsadga muvofiqligini belgilash, amalga oshirilayotgan investitsiya loyihasini tayyorligi, shuningdek, tashqi muhandislik-infratuzilma tarmoqlarini yaratish uchun hisob-kitoblar boʻyicha tegishli xulosalar zaruratga koʻra, har chorakda (oyda) Iqtisodiyot va moliya vazirligiga taqdim etib boriladi; investitsiya loyihalarini yer maydonlariga optimal joylashtirish va maqsadga muvofiqligini belgilash, markazlashgan infratuzilma tarmoqlariga ulanishda optimal hududni tanlash hamda tashqi infratuzilma xarajatlarini imkon qadar kam xarajatlar orqali amalga oshirilishini taʼminlash ishchi guruhlar rahbarlari zimmasiga yuklatiladi; Vazirlar Mahkamasining Rayosati majlisida har yili 1-iyulga qadar maʼqullangan investitsiya loyihalari Iqtisodiyot va moliya vazirligi tomonidan investitsiya loyihalarini zarur tashqi muhandislik-kommunikatsiya tarmoqlari uchun zarur mablagʻlarni kelgusi yillar Oʻzbekiston Respublikasi ijtimoiy va ishlab chiqarish infratuzilmasini rivojlantirish dasturlarida nazarda tutiladi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Oʻzbekiston Respublikasi moliya vaziri T.A. Ishmetov zimmasiga yuklansin. 1.Lavozimi boʻyicha—Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimlarining moliya-iqtisodiyot va kambagʻallikni qisqartirish masalalari boʻyicha birinchi oʻrinbosarlari — Qoraqalpogʻiston Respublikasi Iqtisodiyot va moliya vaziri, viloyatlar va Toshkent shahar iqtisodiyot va moliya bosh boshqarmasi boshligʻi, ishchi guruh rahbari2.Lavozimi boʻyicha—Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimlarining investitsiyalar va tashqi savdo masalalari boʻyicha oʻrinbosarlari, ishchi guruh rahbarining oʻrinbosari3.Lavozimi boʻyicha—Iqtisodiyot va moliya vazirligi huzuridagi Kadastr agentligining hududiy boshqarmasi boshligʻi4.Lavozimi boʻyicha—Qurilish va uy-joy kommunal xoʻjaligi vazirligining hududiy boshqarmasi boshligʻi5.Lavozimi boʻyicha—Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari huzuridagi “Yagona buyurtmachi xizmati” injiniring kompaniyasi direktorlari6.Lavozimi boʻyicha—“Hududiy elektr tarmoqlari” AJning hududiy filiali boshligʻi7.Lavozimi boʻyicha—“Hududgaztaʼminot” AJning hududiy filiali boshligʻi8.Lavozimi boʻyicha—“Mintaqaviy yoʻllarga buyurtmachi xizmati” DUKning hududiy filiali boshligʻi9.Lavozimi boʻyicha—“Suvtaʼminot” AJning hududiy filiali boshligʻi10.Lavozimi boʻyicha—“Oʻztransgaz” AJning hududiy boshqarmasi boshligʻi11.Lavozimi boʻyicha—“Oʻzbekiston milliy elektr tarmoqlari” AJ hududiy filiali boshligʻi 1. Ushbu Nizom xorijiy va mahalliy investorlarning qiymati 200 milliard soʻmdan oshadigan investitsiya loyihalarini zarur tashqi muhandislik-kommunikatsiya tarmoqlari bilan taʼminlash tartibini belgilaydi. Mazkur Nizom talablari maxsus iqtisodiy va kichik sanoat zonalaridagi investitsiya loyihalariga nisbatan tatbiq etilmaydi. 2. Ushbu Nizomda quyidagi tushunchalardan foydalaniladi: zarur tashqi muhandislik-kommunikatsiya tarmoqlari bilan taʼminlash xarajatlari (keyingi oʻrinlarda — tashqi infratuzilma xarajatlari) — investitsiya loyihasini amalga oshirish doirasida eng yaqin markazlashgan tarmoqlardan ishlab chiqarish maydonlarining chegarasigacha ichimlik va oqava suv, elektr energiyasi, tabiiy gaz tarmoqlarini va aloqa tarmoqlarini tortish hamda kirish avtomobil yoʻllarini qurish xarajatlari; investitsiya loyihasi — investorning qiymati 200 milliard soʻmdan bunda, Qoraqalpogʻiston Respublikasi va Xorazm viloyati uchun kamida 50 milliard soʻmdan oshadigan uning oʻz mablagʻlari ulushi 25 foizdan kam boʻlmagan, investitsiya dasturlariga kiritilgan loyihalar, shuningdek, “20 ming tadbirkor — 500 ming malakali mutaxassis” dasturiga kiritilgan tadbirkorlik subyektlarining 50 milliard soʻm va undan yuqori qiymatdagi loyihalari; ishchi guruh — Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlarining birinchi oʻrinbosarlari rahbarligida investitsiya loyihasining tashqi muhandislik-kommunikatsiya infratuzilmasi bilan taʼminlanishini iqtisodiy-moliyaviy samaradorligini baholash va uni amalga oshirishni maqsadga muvofiqligini belgilash hamda infratuzilma xarajatlari uchun talab etiladigan mablagʻlarning dastlabki hisob-kitoblarni amalga oshiruvchi hududiy ishchi guruh; talabgorlar — investitsiya loyihalarini amalga oshiruvchi xorijiy va mahalliy investorlar; taʼminotchi korxona — “Oʻzsuvtaʼminot” AJ, “Hududiy elektr tarmoqlari” AJ, “Oʻzbekiston milliy elektr tarmoqlari” AJ, “Oʻztransgaz” AJ, “Hududgaztaʼminot” AJ, “Oʻzbektelekom” AK, Transport vazirligi huzuridagi Avtomobil yoʻllari qoʻmitasi va ularning hududiy tashkilotlari. 3. Investitsiya loyihasining ishlab chiqarish maydonigacha tashqi infratuzilmasini qurish va moliyalashtirish talabgorlar tomonidan investitsiya loyihasining (ishga tushirish bosqichining) kamida 50 foizi oʻzlashtirilgan taqdirda boshlanadi. Bunda: investitsiya loyihasi doirasida qurilish-montaj ishlari davom etayotgan (oʻzlashtirilishi 50 foizdan yuqori boʻlgan) va muhandislik-kommunikatsiya tarmoqlarini qurish ishlari talab etiladigan investitsiya loyihasi doirasida tashqi infratuzilma xarajatlari mazkur Nizom talablari asosida ajratiladi. Qoraqalpogʻiston Respublikasi va Xorazm viloyati boʻyicha 50 milliard soʻmdan 200 milliard soʻmgacha boʻlgan investitsiya loyihalarining tashqi muhandislik-kommunikatsiya tarmoqlari bilan taʼminlash bilan bogʻliq xarajatlar ushbu loyihalar qiymatining 20 foizidan oshmasligi lozim. Qiymati 200 milliard soʻmdan oshadigan investitsiya loyihalarini tashqi muhandislik-kommunikatsiya tarmoqlari bilan taʼminlash bilan bogʻliq xarajatlar ushbu loyihalar qiymatining 10 foizi miqdorida Davlat budjeti hisobidan qoplab beriladi. Bunda tashqi muhandislik-kommunikatsiya tarmoqlari bilan taʼminlash xarajatlarining loyiha qiymatini 10 foizidan oshadigan qismi talabgorlar hisobidan moliyalashtiriladi. 4. Investitsiya loyihasining ishlab chiqarish maydonigacha infratuzilma xarajatlarini qoplab berish mazkur Nizomga 1-ilovaga muvofiq sxema asosida amalga oshiriladi. 5. Investitsiya loyihasini tashqi muhandislik-kommunikatsiya infratuzilmasi bilan taʼminlanishini iqtisodiy-moliyaviy samaradorligini baholash va uni amalga oshirishni maqsadga muvofiqligini belgilash hamda infratuzilma xarajatlari uchun talab etiladigan mablagʻlarning dastlabki hisob-kitoblarini amalga oshirish Ishchi guruh tomonidan amalga oshiriladi. 6. Ishchi guruhlarga yuklatilgan vazifalarni amalga oshirish uchun belgilangan tartibda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, tuman (shahar) hokimliklari va ular tarkibidagi mutasaddi tashkilotlarga bayonnoma rasmiylashtirish orqali tegishli topshiriqlar yuklanadi. 7. Talabgor tomonidan investitsiya loyihasini amalga oshirishni boshlashdan avval (yoki davom ettirilayotgan) investitsiya loyihalarining qiymati va infratuzilma bilan taʼminlash uchun zarur xarajatlarning mutanosibligini ekspertiza qilish uchun Oʻzbekiston Respublikasi Iqtisodiyot va moliya vazirligi huzuridagi “Loyihalar va import kontraktlarni kompleks ekspertiza qilish markazi” DUKga (keyingi oʻrinlarda — Markaz) murojaat qilinadi. 8. Markaz quyidagi talablarga muvofiq yoki muvofiq emasligi nuqtai nazaridan investitsiya loyihasini belgilangan tartibda ekspertiza qiladi: loyihaning iqtisodiy samaradorligi, shu jumladan, uning rentabelligi va sarflangan mablagʻlarni qoplay olishi taʼminlanishini asoslovchi loyihaoldi hujjatlarning mavjudligi; investitsiya loyihasini amalga oshirish va ishlab chiqarish barqaror ishlashi uchun muhandislik-kommunikatsiya taʼminoti vositalarining (ichimlik suvi va oqova suv, elektr energiyasi, tabiiy gaz va aloqa tarmoqlari hamda kirish avtomobil yoʻllari) zarur miqdorlari va parametrlari hamda davlat tomonidan qoplab beriladigan zarur tashqi infratuzilma xarajatlari investitsiya loyihasi qiymatining 10 foizidan oshmasligi. Bunda tashqi infratuzilmaning dastlabki parametrlari (texnik sharti va dastlabki qiymatining hisob-kitobi) belgilangan tartibda tegishli taʼminotchi korxonalar tomonidan ishlab chiqiladi va loyiha tashabbuskoriga taqdim qilinadi; talabgorning investitsiya loyihasida oʻz mablagʻlari ulushi kamida 25 foizini tashkil qilishi boʻyicha; loyihaning loyihaoldi hujjatiga davlat ekologiya ekspertizasining ijobiy xulosasi mavjudligi (zarur hollarda); 20 ming tadbirkor — 500 ming malakali mutaxassis” dasturiga kiritilgan tadbirkorlik subyektlari tomonidan investitsiya loyihasini amalga oshirish doirasida 51 ta va undan koʻp yangi ish oʻrinlari yaratilganligi. 9. Markaz oʻn besh kunda tegishli xulosani tayyorlab, talabgorga yuboradi. Bunda investitsiya loyihalarining qiymati va infratuzilma bilan taʼminlash uchun zarur xarajatlarning mutanosibligini ekspertiza qilish uchun belgilangan toʻlovning 50 foizi miqdorida chegirma bilan talabgorlar hisobidan undiriladi. 10. Talabgorlar tomonidan Ishchi guruhga investitsiya loyihasining texnik iqtisodiy asoslari (biznes-rejasi), Markazning investitsiya loyihasiga berilgan ijobiy xulosasi hamda ushbu Nizomning 2-ilovasiga muvofiq shaklda ariza taqdim etiladi. 11. Ishchi guruhga taqdim etiladigan investitsiya loyihasining texnik iqtisodiy asoslari (biznes-rejasi) quyidagi maʼlumotlarni oʻz ichiga olishi lozim: yuridik shaxsni tashkil etish yoki uning taʼsischilari, benefitsiarlari toʻgʻrisidagi maʼlumotlarni, ularning tegishli sohadagi ish tajribasi va shunday investitsiya loyihasini amalga oshirganligi haqidagi maʼlumotlar (yangi tashkil etilayotgan investitsiya loyihalaridan tashqari); investitsiya loyihasining ishlab chiqarish quvvatlarini hamda ishga tushirish sanasini koʻrsatgan holda tarmoq jadvali; xodimlarni yollash manbalarini koʻrsatgan holda yaratiladigan yangi ish oʻrinlari soni (aholi bandligiga koʻmaklashish markazi tomonidan yoʻnaltirilgan bitiruvchilar, ijtimoiy himoyaga muhtoj oila aʼzolari va boshqa shaxslar, xorijiy mutaxassislar); ishlab chiqarish rejalashtirilayotgan mahsulotning nomi, xususiyatlari, hajmi hamda mahsulotning ichki va tashqi bozorlarga yetkazib berish hajmlarini koʻrsatgan holda taxminiy qiymati va sotish bozorlarini nazarda tutuvchi marketing tadqiqotlari. Bunda ishlab chiqarish rejalashtirilayotgan mahsulotning kamida 30 foizini eksportga yoʻnaltirish belgilanganligi; mahalliy va import materiallar, butlovchi qismlarni alohida koʻrsatgan holda xom ashyo bazasining mavjudligi va investitsiya loyihasini amalga oshirish davrida materiallar va xom ashyo bilan taʼminlanishini zaxirasi va uni kafolatlovchi imkoniyatlar; ishlab chiqarish uchun zarur boʻlgan resurslar va tayyor mahsulotlar logistikasi va transportda tashish sxemasi toʻgʻrisida maʼlumotlar; investitsiya loyihasini amalga oshirish va ishlab chiqarish barqaror ishlashi uchun muhandislik-kommunikatsiya taʼminoti vositalarining (ichimlik va oqava suv, elektr energiyasi, tabiiy gaz va aloqa tarmoqlari hamda kirish avtomobil yoʻllari) zarur miqdorlari va parametrlari; ishlab chiqarishni samarali joylashtirish uchun zarur boʻlgan yer uchastkasining (ishlab chiqarish maydonining) taxminiy qulay geografik joylashuvi; ishlab chiqarishda foydalanishga moʻljallanayotgan texnologik uskunalar, ularning ishlab chiqaruvchi yoxud taʼminotchilarining roʻyxati bilan birgalikda (ekologik talablarni hisobga olgan holda) ishlab chiqarish texnologiyasining tavsifi; kiritilayotgan investitsiyalarning miqdorlari, shu jumladan, xorijiy va mahalliy investitsiya (oʻz mablagʻlari) ulushi, turi va kiritish muddatlari, moliyalashtirish manbalari va kredit jalb qilingan taqdirda, majburiyatning garov taʼminoti; investitsiya loyihasini amalga oshirishning moliyaviy-iqtisodiy hisob-kitoblari, iqtisodiy samaradorlik koʻrsatkichlari hamda ehtimoli mavjud boʻlgan tavakkalchiliklar tahlili. 12. Ishchi guruhlar 12 kun muddatda talabgorlar tomonidan investitsiya loyihasini yangidan boshlash va amalga oshirish boʻyicha taqdim etilgan hujjatlarni koʻrib chiqadilar, ularni amalga oshirish, joylashtirish va maqsadga muvofiqligini belgilash yuzasidan tegishli xulosani tayyorlaydilar, tashabbuskor hamda Iqtisodiyot va moliya vazirligiga taqdim etadilar. Bunda taqdim etilgan hujjatlarda aniq asoslantirilgan kamchilik va xatolar aniqlangan taqdirda, 5 kun ichida ularni tuzatish, bartaraf etish va qayta kiritish uchun hujjatlar talabgorga qaytariladi. 13. Ishchi guruhlar xulosasi quyidagilarni nazarda tutuvchi bayonnoma sifatida rasmiylashtiriladi: investitsiya loyihasini ushbu Nizomning 10 va 11-bandlariga muvofiqligi; investitsiya loyihasini amalga oshirishning maqsadga muvofiqligi; investitsiya loyihasini amalga oshirish va ishlab chiqarish maydonlarini joylashtirish uchun optimal yer maydonlarini tanlanganligi, bunda, ishlab chiqarish uchun yer maydonlarini tanlashda markazlashgan tarmoqlarga ulanishda eng yaqin (markazlashgan tarmoqlar) hududning tanlanganligi; infratuzilma xarajatlarini dastlabki hisob-kitoblari va boshqa zarur maʼlumotlar. 14. Quyidagilar mazkur Nizomning 10 va 11-bandlariga asosan talabgorlar tomonidan taqdim etilgan hujjatlarni koʻrib chiqib, rad etish uchun asos boʻladi: talabgor tomonidan hujjatlarni toʻliq hajmda taqdim etilmaganligi; talabgorlar qayta tashkil etish, toʻlovga qobiliyatsizlik va (yoki) tugatish bosqichida boʻlgan taqdirda; talabgor taqdim etgan hujjatlarda notoʻgʻri, toʻliq boʻlmagan yoki noaniq maʼlumotlarning mavjudligi. Talabgorlar tomonidan taqdim etilgan hujjatlarni koʻrib chiqishni boshqa asoslarga koʻra rad etishga yoʻl qoʻyilmaydi. 15. Ishchi guruhlar tomonidan rad javobi berilgan taqdirda, talabgorlar 30 kun muddatda koʻrsatilgan kamchiliklarni bartaraf etgan holda hujjatlarni mazkur Nizomga muvofiq qayta topshirishga haqli. Bunda, ishchi guruhlar tomonidan qayta taqdim etilgan hujjatlar 10 kundan oshmagan muddatda koʻrib chiqiladi. Talabgorning arizasini takroran koʻrib chiqishda yangi asoslar boʻyicha rad qilishga yoʻl qoʻyilmaydi. 16. Ishchi guruhlar, zaruratga koʻra, har oyda (chorakda) yangidan boshlanadigan (yoki davom ettirilayotgan) investitsiya loyihalari boʻyicha mazkur Nizomning 13 va 14-bandlariga muvofiq maʼlumotlarni va xulosalarni hamda kelgusi yillarda investitsiya loyihalarini amalga oshirishda zarur boʻladigan infratuzilmalar xarajatlari toʻgʻrisidagi maʼlumotlarni Iqtisodiyot va moliya vazirligiga taqdim etib boradi. 17. Taqdim etilgan maʼlumotlar Iqtisodiyot va moliya vazirligi tomonidan koʻrib chiqilib, Oʻzbekiston Respublikasi Davlat budjetidan mablagʻ talab etiladigan investitsiya loyihalari uchun zarur tashqi infratuzilma xarajatlarini amalga oshirish boʻyicha Vazirlar Mahkamasi Rayosatining majlisiga taklif kiritadi. Vazirlar Mahkamasi Rayosati majlisining qarori mavjud boʻlmagan investitsiya loyihalari boʻyicha Oʻzbekiston Respublikasi Davlat budjetidan mablagʻ ajratilmaydi. 18. Investitsiya loyihasi boʻyicha kelgusi yillarda zarur tashqi infratuzilma xarajatlari boʻyicha amalga oshiriladigan loyihalar Vazirlar Mahkamasi Rayosati majlisi qaroriga koʻra belgilangan tartibda tegishli yilning Oʻzbekiston Respublikasi ijtimoiy va ishlab chiqarish infratuzilmasini rivojlantirish dasturi va Oʻzbekiston Respublikasi Davlat budjeti parametrlarida nazarda tutiladi. 19. Talabgorlar tomonidan investitsiya loyihasini (ishga tushirish bosqichida) amalga oshirish davrida tashqi muhandislik-kommunikatsiya tarmoqlari bilan taʼminlash talabi mavjud boʻlishiga qarab, Ishchi guruhga tashqi infratuzilma xarajatlari uchun mablagʻlar ajratish toʻgʻrisida ariza quyidagi hujjatlar bilan birgalikda taqdim etiladi: Oʻzbekiston Respublikasining “Investitsiyalar va investitsiya faoliyati toʻgʻrisida”gi Qonuniga muvofiq belgilangan tartibda tuzilgan investitsiya shartnomasi (agar mavjud boʻlsa); investitsiya loyihasi boʻyicha belgilangan tartibda tasdiqlangan texnik iqtisodiy asoslari (biznes reja); Markazning investitsiya loyihasiga berilgan ijobiy xulosasi; talabgor tomonidan investitsiya loyihasini amalga oshirish doirasida investitsiya hajmini oʻzlashtirilganligini (ishga tushirish hajmining kamida 50 foizi) tasdiqlovchi hujjatlar; talabgor tomonidan tashqi infratuzilmani yaratish boʻyicha texnik shartlar, tegishliligi boʻyicha taʼminotchi korxonalar bilan tuzilgan shartnomalar (bitimlar) nusxalari. 21. Ishchi guruhlar tomonidan ijobiy xulosa berilganidan soʻng ikki kun muddatda tashqi infratuzilma xarajatlari uchun talab etiladigan mablagʻlarni hisob-kitob qilish uchun taʼminotchi korxonalarga tegishli soʻrovlar yuboradi. 22. Ishchi guruhlar investitsiya loyihasi doirasida infratuzilma obyektlari bilan taʼminlashda: ishlab chiqarish loyihalari maydonlarigacha tashqi muhandislik-kommunikatsiya infratuzilmasini yaratish uchun markazlashgan tarmoqlarga ulanishda eng yaqin optimal (markazlashgan tarmoqlar) hududni tanlaydi; yaratilayotgan tashqi infratuzilmaning loyihaviy yechimi xorijiy va mahalliy investorning investitsiya loyihasi boʻyicha talab etadigan infratuzilma quvvatidan oshib ketmasligini taʼminlaydi. 23. Taʼminotchi korxonalar uch kun muddatda tashqi infratuzilma xarajatlari uchun talab etiladigan mablagʻlar boʻyicha maʼlumotlarni Ishchi guruhga taqdim etadi. 24. Ishchi guruhlar zaruratga koʻra har oyda tashqi infratuzilma xarajatlari davlat tomonidan ajratib beriladigan investitsiya loyihalarning roʻyxatini tuzadi. Bunda investitsiya loyihasi boʻyicha ishchi guruhlarning ijobiy xulosasi talab etiladigan mablagʻlar miqdori hamda mablagʻlar ajratish yuzasidan talabnomalar koʻrsatilgan holda Iqtisodiyot va moliya vazirligiga taqdim etiladi. 25. Quyidagilar investitsiya loyihasining infratuzilma xarajatlarini amalga oshirish boʻyicha buyurtmachilar hisoblanadi: ichimlik suvi va oqava suv tarmoqlarini qurish, rekonstruksiya qilish va taʼmirlash ishlari boʻyicha — “Suv taʼminoti va kanalizatsiya obyektlarini qurish boʻyicha injiniring kompaniyasi” unitar korxonasi; kirish avtomobil yoʻllarini qurish, rekonstruksiya qilish va taʼmirlash ishlari boʻyicha — Avtomobil yoʻllari qoʻmitasi huzuridagi “Mintaqaviy yoʻllarga buyurtmachi xizmati” DUK, Toshkent shahri boʻyicha — Toshkent shahar hokimligining “Yagona buyurtmachi xizmati” injiniring kompaniyasi”; elektr energiyasi bilan taʼminlash ishlari boʻyicha — “Hududiy elektr tarmoqlari” AJning hududiy korxonalari va “Oʻzbekiston milliy elektr tarmoqlari” AJning hududiy filiallari; tabiiy gaz yetkazib berish ishlari boʻyicha — “Hududgaztaʼminot” AJ va “Oʻztransgaz” AJning hududiy filiallari; aloqa tarmoqlarini yetkazib berish ishlari boʻyicha — “Oʻzbektelekom” AK va ularning hududiy tashkilotlari. 26. Tashqi infratuzilma xarajatlari uchun mablagʻlar buyurtmachilar tomonidan ishlab chiqilgan loyiha-smeta hujjatlariga muvofiq: a) kirish avtomobil yoʻllari, ichimlik suvi va oqova suv tarmoqlarini qurish, rekonstruksiya qilish va taʼmirlash ishlari boʻyicha: 90 foizi — Oʻzbekiston Respublikasi ijtimoiy va ishlab chiqarish infratuzilmasini rivojlantirish dasturi doirasida; 10 foizi — Qoraqalpogʻiston Respublikasi Vazirlar Kengashi, viloyatlar va Toshkent shahar mahalliy budjetining qoʻshimcha manbalari hisobidan ajratiladi. Bunda, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari mahalliy budjetning qoʻshimcha manbalarini mazkur Nizomga asosan yoʻnaltirish yuzasidan takliflarni Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlariga koʻrib chiqish va tasdiqlash uchun kiritiladi. b) elektr va gaz tarmogʻini qurish, rekonstruksiya qilish va taʼmirlash ishlari — respublika budjeti mablagʻlari hisobidan 5 foiz stavkada uch yil muddatda qaytarish sharti bilan ajratiladigan budjet ssudasi mablagʻlari; v) aloqa tarmoqlarini qurish, rekonstruksiya qilish va taʼmirlash ishlari — taʼminotchi korxonalar va tadbirkorlarning oʻz mablagʻlari hisobidan amalga oshiriladi. 27. Tashqi infratuzilma xarajatlari har yili Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturi doirasida nazarda tutilgan mablagʻlar hisobidan ajratiladi. 28. Investitsiya loyihasini amalga oshirish doirasida elektr energiyasi va gaz tarmogʻini qurish, rekonstruksiya qilish va taʼmirlash ishlari uchun budjet ssudasi mablagʻlari Oʻzbekiston Respublikasi Iqtisodiyot va moliya vazirligi tomonidan “Hududiy elektr tarmoqlari” AJ, “Oʻzbekiston milliy elektr tarmoqlari” AJ, “Hududgaztaʼminot” AJ va “Oʻztransgaz” AJlarning talabnomalariga muvofiq ajratiladi. 29. Ichimlik suvi va oqova suv tarmoqlarini va kirish avtomobil yoʻllarini qurish ishlari uchun mablagʻlar belgilangan tartibda tasdiqlangan manzilli roʻyxatlarga muvofiq pudrat (loyiha) korxonalariga ajratiladi. Bunda kirish avtomobil yoʻllarini qurish, rekonstruksiya qilish va taʼmirlash ishlari Qoraqalpogʻiston Respublikasi Iqtisodiyot va moliya vazirligi, viloyatlar va Toshkent shahar iqtisodiyot va moliya bosh boshqarmalari huzuridagi avtomobil yoʻllarini rivojlantirish jamgʻarmasi orqali moliyalashtiriladi. 30. Buyurtmachilar tomonidan investitsiya loyihasining tashqi infratuzilma xarajatlariga ajratilgan mablagʻlarning ishlatilishi boʻyicha hisobot maʼlumotlarini har oyda keyingi oyning 5 sanasiga qadar Iqtisodiyot va moliya vazirligiga kiritib boradi. 35. Ishchi guruhlar tashqi infratuzilma xarajatlarini ajratib berilishi natijasida investitsiya loyihalarining amalga oshirish samaradorligi yuzasidan talabgorlardan va vakolatli tashkilotlardan olingan maʼlumotlarga asosan doimiy ravishda monitoring qilib boradilar. 36. Monitoring qilish quyidagilarni inobatga olgan holda amalga oshiriladi: investitsiya loyihasining toʻliq ishga tushirilgandan soʻng belgilangan tartibda mahsulot (ish, xizmat) ishlab chiqarilishi va realizatsiya qilinishi; belgilangan tartibda soliqlarni doimiy ravishda toʻlab borilishi; investitsiya shartnomasiga asosan investitsiya majburiyatlarini bajarilishi; yangi ishchi oʻrinlari yaratilishi. 37. Ishchi guruhlar investitsiya loyihasi ishga tushirilganidan soʻng talabgor tomonidan investitsiya majburiyatlari lozim darajada bajarilmagan taqdirda, ishchi guruhlar tomonidan tashqi infratuzilma xarajatlarini sud tartibida undirish choralarini koʻradi. 38. Ishchi guruhlar tomonidan investitsiya loyihalarining natijadorligi, yaratilgan ish oʻrinlari, iqtisodiy samarasi va boshqa maʼlumotlar har chorak yakuni bilan Iqtisodiyot va moliya vazirligiga kiritib boriladi. 39. Oʻzbekiston Respublikasi Davlat budjetidan tashqi infratuzilma xarajatlari uchun ajratilgan mablagʻlarning maqsadli ishlatilishi yuzasidan nazorat Davlat moliyaviy nazorati inspeksiyasi tomonidan amalga oshiriladi. 40. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. BosqichlarSubyektlarTadbirlarBajarish muddatlari1-bosqichTalabgorlar*Investitsiya loyihalarining qiymati va infratuzilma bilan taʼminlash uchun zarur xarajatlarning mutanosibligini ekspertiza qilish uchun Iqtisodiyot va moliya vazirligi huzuridagi “Loyihalar va import kontraktlarni kompleks ekspertiza qilish markazi” DUKga murojaat qiladizaruratga koʻra2-bosqich“Loyihalar va import kontraktlarni kompleks ekspertiza qilish markazi” DUKTaqdim etilgan hujjatlarni mazkur Nizomning 8-bandida keltirilgan talablarga muvofiq yoki muvofiq emasligi nuqtai nazaridan ekspertiza qiladi va talabgorga tegishli xulosani yuboradi.15 kun muddatda3-bosqichTalabgorlar*Ishchi guruhga investitsiya loyihasining texnik-iqtisodiy asoslari, Markazning investitsiya loyihasiga berilgan ijobiy xulosasi hamda ushbu Nizomga 2-ilovaga muvofiq shaklda ariza taqdim etadi.Belgilangan muddatlarda4-bosqichIshchi guruhlar**Talabgorlar tomonidan investitsiya loyihasini yangidan boshlash va amalga oshirish boʻyicha taqdim etilgan hujjatlarni koʻrib chiqadi, ularni amalga oshirish, joylashtirish va maqsadga muvofiqligini belgilash yuzasidan tegishli xulosani tayyorlaydi hamda Iqtisodiyot va moliya vazirligiga taqdim etadilar.Bunda taqdim etilgan hujjatlarda kamchilik va xatolar aniqlangan taqdirda, ularni tuzatish, bartaraf etish va qayta kiritish uchun hujjatlarni talabgorga qaytarishi mumkin. 12 kun muddatda5-bosqichIqtisodiyot va moliya vazirligiTaqdim etilgan maʼlumotlarni koʻrib chiqib, Oʻzbekiston Respublikasi Davlat budjetidan mablagʻ talab etiladigan investitsiya loyihalari uchun zarur tashqi infratuzilma xarajatlarini amalga oshirish boʻyicha Vazirlar Mahkamasi Rayosatining yigʻilishiga taklif kiritadi.5 kun muddatda “________________________________________________” tomonidan investitsiya loyihasini boshlash va amalga oshirish uchun ARIZA 1. Talabgor haqida maʼlumot: Talabgor tashkilotning nomi Talabgor haqida maʼlumotlar, shu jumladan davlat roʻyxatidan oʻtgan sanasi va joyi, taʼsischisi(lari) va boshqalar. Yuridik shaxsning tashkiliy-huquqiy shakli, ustav fondida taʼsischilar ulushlarining taqsimlanishi va ulushlar shakli Talabgor tashkilot joylashgan joyi (pochta manzili) 2. Investitsiya loyihasi haqida maʼlumotlar: Investitsiya loyihasining nomi Investitsiya loyihasining tavsifi va maqsadi, shu jumladan rejalashtirilayotgan yillik ishlab chiqarish quvvati Ishlab chiqariladigan mahsulotning nomi, maqsadi va asosiy xususiyatlari Mahsulot ishlab chiqarishning oʻrtacha yillik hajmi, shu jumladan eksport qilish va ichki bozor uchun moʻljallangan hajmlar (fizik va qiymat koʻrinishida) Xom ashyo, materiallar va butlovchi qismlarning asosiy turlari (mahalliy va import), ularning tayyor mahsulotdagi ulushi ( % da) Xom ashyo, materiallar va butlovchi qismlarga boʻlgan yillik ehtiyoj (soʻmda yoki AQSh dollari ekv.), shu jumladan mahalliy va import. Mahsulot standartlari — O`zDst, ISO 9001 va ISO 14001 va boshqalar. Ishlab chiqarish ishga tushgan sana Yaratilgan yangi ish oʻrinlarining soni, shu jumladan mahalliy ishchilar 3. Zarur maydon va infratuzilma haqidagi maʼlumot: Talab etiladigan maydon (ga) Talab etiladigan ishlab chiqarish maydoni (kv. metr) Elektr energiyasiga boʻlgan ehtiyoj (bir yilda kVt/soat), belgilanayotgan quvvat (kVt yoki MVt) Tabiiy gazga boʻlgan ehtiyoj (bir yilda kub metr), bosim (atm.) Ichimlik va texnik suviga (yiliga kub metr) hamda kanalizatsiyaga boʻlgan ehtiyoj Mavjud tashlamalar, shu jumladan gazlar (nomi) kg yiliga yoki soatiga, qattiq chiqindilar (nomi) t/oyiga, suyuq chiqindilar (nomi) t/oyiga va boshqalar. 4. Loyihaning moliyaviy-iqtisodiy koʻrsatkichlari: Investitsiya loyihasining qiymati (soʻmda yoki AQSh dollari ekv.) Moliyalashtirish manbalari (toʻgʻridan-toʻgʻri xorijiy investitsiyalar, taʼsischilarning mablagʻlari, tijorat banklarining kreditlari) Mashina va uskunalarning qiymati (soʻmda yoki AQSh dollari ekv.), shu jumladan mahalliy va import Qurilish-montaj ishlarining qiymati (soʻmda yoki AQSh dollari ekv.) Aylanma kapitalning summasi (soʻmda yoki AQSh dollari ekv.) Investitsiyalar kiritish jadvali va shakli Loyihaning qoplash muddati (biznes-rejaga muvofiq) Rahbar _____________ ________________________ (imzo) (F.I.O.)